id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv es nl id id pl id id id id id ms id id ms ms id ms ms ms id id id id id id ms ms ms ms id ms ms id ms ms en ms ms ms ms pl ms id id id ms id id ms id ms de ms ms id ms ms ms ms en en en en id en en id id id id id en id id jv ms id id it es id id en id ms ms ms ms ms ms
Sakit Payudara Selepas Kemalangan: Adakah Ia Petanda Kanser?
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sakit Payudara Lepas Kemalangan, Adakah Petanda Kanser? Ini 3 Penjelasan Lain Selain Barah
Ditulis oleh Mohammad Nazri Zulkafli Disemak pada 25/07/2021
Disemak secara perubatan oleh Dr. Joseph Tan
Sakit payudara yang berpunca daripada masalah trauma boleh menyebabkan komplikasi jarang berlaku seperti pendarahan teruk. Namun, adakah ia boleh menyebabkan masalah kanser?
Antara simptom awal yang boleh dialami secara serta-merta selepas episod trauma adalah sakit payudara.
Ia kebiasaannya diikuti oleh simptom lain seperti lebam, sengal-sengal dan rasa tidak selesa pada payudara yang terkesan.
Pun begitu, dalam banyak-banyak potensi komplikasi jangka masa panjang yang ditakuti, kanser merupakan sumber ketakutan bagi setiap individu.
Persoalannya di sini, adakah trauma pada payudara boleh menyebabkan masalah kanser?
Baca artikel ini untuk penjelasan selanjutnya.
Sakit payudara, bukan perkara yang boleh dipandang ringan
Lazimnya, keadaan kesihatan ini boleh dialami selepas seseorang itu terlibat dalam kemalangan kereta.
Bukan sahaja kecederaan pada tisu payudara boleh berpunca daripada trauma secara langsung (hentaman), ia juga boleh berpunca daripada alat keselamatan yang dipakai oleh pemandu/penumpang.
Perkara ini termasuklah kelengkapan kereta seperti tali pinggang keledar dan beg udara.
Bagi kenderaan yang tidak mempunyai beg udara, trauma kebiasaannya melibatkan anggota badan dengan stereng kereta, dashboard dan kerusi hadapan (bagi penumpang belakang).
Tahap kecederaan kebiasaannya jauh lebih teruk bagi mereka yang menaiki kereta tanpa kelengkapan keselamatan tersebut.
Kecederaan pada payudara seseorang boleh menyebabkan kesan sampingan serius berikutan struktur penting yang terdapat di sekeliling anggota badan tersebut.
Sebagai contoh, kecederaan pada salur darah arteri boleh menyebabkan aliran darah pada payudara terganggu.
Ini boleh menyebabkan seseorang itu kehilangan darah yang banyak serta kebengkakan pada payudara sehinggalah rawatan diberikan.
Ada juga individu yang boleh mengalami kekoyakan pada kelenjar susu. Perkara ini boleh mengganggu aliran susu normal kelak.
Walaupun ia jarang berlaku, namun keadaan ini boleh terjadi akibat daripada trauma payudara.
Adakah kecederaan tersebut boleh menyebabkan kanser?
Ramai yang beranggapan bahawa kecederaan pada tisu payudara merupakan punca berlakunya kanser.
Walau bagaimanapun, kajian tidak menemui kaitan di antara keduanya.
Kepercayaan terhadap perkara yang tidak terbukti itu mungkin berpunca daripada pembentukan ketulan pada payudara selepas trauma.
Apa yang mungkin ramai tidak tahu adalah ketulan tersebut boleh juga berlaku akibat daripada nekrosis lemak.
Menurut Persatuan Kanser Amerika, nekrosis lemak tidak meningkatkan risiko kanser payudara dalam kalangan mereka yang mengalaminya.
Ketulan juga boleh berlaku apabila seseorang itu mengalami lebam yang turut dikenali sebagai hematoma.
Kebanyakan kecederaan payudara boleh menyebabkan kesan sampingan yang teruk. Keadaan ini sering dimanifestasikan sebagai:
Kejutan berikutan kehilangan darah
Sekiranya anda mengalami mana-mana simptom di atas, anda perlu mendapatkan rawatan dengan kadar segera bagi memastikan kebocoran darah boleh dihentikan.
Berikut merupakan komplikasi bagi kecederaan trauma payudara yang dialami:
Nekrosis lemak: Ini merupakan komplikasi lazim yang berlaku berikutan kecederaan payudara. Ia terjadi apabila badan menggantikan tisu lemak pada payudara dengan tisu parut menyebabkan ia membentuk ketulan keras.
Sista minyak: Apabila sel lemak payudara mati akibat kecederaan trauma, ruangan tersebut boleh digantikan dengan bahan minyak yang dirembeskan oleh sel payudara. Keadaan ini menyebabkan terbentuknya sista minyak.
Hematoma: Keadaan ini terjadi apabila berlaku kecederaan pada salur darah yang mengelilingi tisu payudara. Selain ketulan, hematoma juga boleh menyebabkan lebam yang teruk pada permukaan kulit.
Anda perlu ingat, bukan mudah untuk doktor membezakan ketumbuhan payudara dan ketulan yang berpunca daripada masalah trauma tanpa sebarang pemeriksaan makmal.
Antara peralatan penting bagi mendiagnosis masalah tersebut adalah alat ultra bunyi, mamogram, imbasan MRI dan imbasan CT.
Sekiranya imej yang dihasilkan tidak dapat membezakan keadaan kesihatan tersebut, biopsi tisu payudara akan dilakukan terhadap ketulan berkenaan.
Ujian tersebut boleh melihat keadaan tisu payudara bagi memastikan selnya tidak menunjukkan ciri-ciri kanser.
Komplikasi seperti nekrosis lemak dan sista minyak lazimnya tidak memerlukan sebarang rawatan.
Masalah hematoma pula memerlukan prosedur untuk menyedut keluar darah yang berkumpul sekiranya ia disarankan oleh doktor.
Sakit payudara yang berpunca daripada trauma bukanlah petanda kanser. Namun, tidak salah jika anda ingin mendapatkan kepastian daripada doktor berkenaan dengan simptom tersebut.
Kemalangan merupakan punca lazim berlakunya simptom tersebut.
Oleh itu, anda dinasihatkan untuk sentiasa memakai peralatan keselamatan dan memastikan kelengkapan kereta seperti beg udara berfungsi secara normal.
Ia bagi meminimumkan tahap kecederaan yang boleh disebabkan oleh kemalangan tersebut.
Sekiranya anda mempunyai sebarang pertanyaan, ajukan kepada doktor perubatan bertauliah dengan kadar segera.
Hello Health Group tidak menawarkan nasihat perubatan, diagnosis atau rawatan.
Common breast condition. (https://www.uwhealth.org/breast-center/common-breast-conditions/46863). Diakses pada 15 Mac 2021.
Breast cancer risk factor. (https://www.komen.org/breast-cancer/risk-factor/factors-that-do-not-increase-risk/). Diakses pada 15 Mac 2021.
Fat necrosis and oil cysts in the breast. (https://www.cancer.org/cancer/breast-cancer/non-cancerous-breast-conditions/fat-necrosis-and-oil-cysts-in-the-breast.html). Diakses pada 15 Mac 2021.
An Overview of Breast Emergencies and Guide to Management by Interventional Radiologists. (https://www.techvir.com/article/S1089-2516(13)00095-4/fulltext). Diakses pada 15 Mac 2021.
Breast hematoma. (https://radiopaedia.org/articles/breast-haematoma). Diakses pada 15 Mac 2021.
Hemorrhagic shock from breast blunt trauma. (https://www.ncbi.nlm.nih.gov/pmc/articles/PMC4556717/). Diakses pada 15 Mac 2021.
10 common breast cancer myths dispelled. (https://breastcancernow.org/information-support/have-i-got-breast-cancer/breast-cancer-causes/10-common-breast-cancer-myths-dispelled). Diakses pada 15 Mac 2021.
Punca Kanser Payudara Yang Harus Dikenal Pasti Lebih Awal, Wanita Berisiko Harus Bersedia!
6 Fakta Menarik Jika Wanita Nak Cegah Kanser Payudara, Lihat Point #6!
Ditulis oleh Mohammad Nazri Zulkafli Disemak pada 25/07/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.